projecte-aina/dolly3k_ca huggingface dataset:
Pregunta: Quins són els desavantatges principals dels cotxes elèctrics en comparació amb els vehicles amb motor de combustió?
Resposta: En els últims anys, els vehicles elèctrics han guanyat popularitat en el públic per diferents raons. No obstant això, hi ha alguns reptes que poden reduir la velocitat de l'adopció. A continuació, trobaràs alguns problemes associats amb els vehicles elèctrics:
 
1. Cost inicial més alt: Els cotxes elèctrics són generalment més cars que els cotxes de benzina, tot i que aquesta diferència s'està reduint. Però el funcionament i el manteniment dels vehicles elèctrics és normalment més barat. En aquesta etapa, han aconseguit paritat pel cost total de la propietat.
2. Temps de càrrega més grans: Els cotxes elèctrics nous poden obtenir fins a un 80 % de l'autonomia en menys de mitja hora quan s'empren estacions de càrrega ràpida, però això serà més lent que els equivalents amb motor de combustió i moltes estacions de càrrega tenen velocitats més baixes.
3. Infraestructura de càrrega limitada: Malgrat l'expansió de les instal·lacions de càrrega de vehicles elèctrics, la seva disponibilitat encara és menys estesa que la de les benzineres. En conseqüència, potser cal planificar els desplaçaments amb compte per garantir l'accés a les estacions de càrrega quan sigui necessari.
4. Menys autonomia: Els nous cotxes elèctrics normalment tenen una autonomia del voltant de 370 - 515 quilòmetres, que encara és inferior a la de la majoria dels vehicles amb motor de combustió.
5. Nombre reduït d'opcions: Atès l'interès relativament nou dels fabricants d'automòbils, hi ha menys alternatives disponibles per a casos individuals. Hauran de passar encara alguns anys abans que l'oferta sigui semblant.
Pregunta: Quina longitud té un camp de futbol professional?
Resposta: Un camp de futbol professional té una longitud de 91 metres.
Pregunta: Què és la viscositat?
Resposta: La viscositat és una forma de mesurar com una substància flueix a causa de la seva consistència com a fluid o semifluid. Una substància amb una viscositat més baixa, com l'aigua, fluirà més fàcilment que una substància amb una viscositat més alta, com la mel.
Pregunta: Com funciona un parapent?
Resposta: Un parapent funciona utilitzant el flux d'aire per crear elevació. L'aire flueix per sobre de les parts superior i inferior del parapent i es troba a la vora. A causa de la forma específica del parapent, crea més pressió a la part inferior del parapent que a la part superior; això crea elevació cap amunt com l'ala d'un avió.
Pregunta: Classifica cadascun d'aquests mamífers com un marsupial o un placentari.
Resposta: Marsupial: cangur, coala, quoca, uombat, opòssum, bàndicut, pòssum, peature.
Placentari: vaca, gos, peresós, rinoceront, camell, cavall, ovella, humans, elefant, manatí, formiguer, gat, ratpenat, porc, cérvol, girafa, cabra, alpaca, llama.
Els marsupials engendren cries no desenvolupades que es porten en una bossa situada a l'abdomen de la mare fins que estan completament desenvolupats.
Els mamífers placentaris porten un fetus jove a l'úter de la mare fins a una etapa relativament avançada del desenvolupament.
Pregunta: Per què i com la gent escull electrificar casa seva?
Resposta: Una tendència cada vegada més popular és substituir els aparells bruts (en altres paraules, els que consumeixen gas o altres fonts de combustible basades en carboni) per aparells d'energia neta (habitualment els que funcionen amb electricitat, que ve generada per energia solar o eòlica). La principal motivació per fer-ho és reduir la petjada de carboni d'una casa i ajudar a combatre l'escalfament global. Els incentius governamentals, els estalvis d'escala i la innovació tecnològica també han fet que els consumidors puguin estalviar diners canviant als aparells elèctrics. Els aparells domèstics més habituals que tradicionalment funcionen amb gas són el forn, l'escalfador d'aigua, la cuina, la unitat d'aire condicionat i l'assecadora. Entre els substituts per aquests aparells s'inclouen les bombes de calor que poden substituir tant el forn com l'aire condicionat, les assecadores i els escalfadors d'aigua elèctrics i les cuines d'inducció. Per fer funcionar aquests aparells elèctrics de formes ecològiques, els consumidors generen l'electricitat de la seva propietat instal·lant panells solars sobre la teulada o seleccionen fonts d'energia verda quan escullen el seu pla del seu proveïdor de serveis locals.
Pregunta: Els següents són instruments musicals o no?
màquina d'escriure
ordinador
guitarra
violí
flauta
llençols
bat
bola
piano
harmònium
tabla
persianes
Resposta: Instruments musicals: guitarra, violí, flauta, piano, harmònium, tabla.
Instruments no musicals: màquina d'escriure, ordinador, llençols, bat, bola, persianes.
Pregunta: Què és el "camp interior" en el beisbol?
Resposta: El camp interior és la zona del camp de beisbol que s'estén des de la base de meta fins passades la primera, la segona i la tercera base. El camp interior és habitualment una superfície de terra, i el camp exterior comença quan la terra es converteix en herba.
Pregunta: Per què la gent llegeix llibres?
Resposta: La gent llegeix llibres per diverses raons. Principalment, per distreure's o per informar-se. Aquests tipus de llibres es divideixen generalment en llibres de ficció i no-ficció. Un llibre de ficció pot crear una història perquè el lector la consumeixi, estimulant la seva ment amb la premissa d'aquest nou món que l'autor pinta per a ell. Un llibre de no ficció pot proporcionar informació útil al lector i ajudar-lo a aprendre sobre un nou tema.
Pregunta: Quina és la quantitat de diners més gran en monedes sense poder canviar-les per un dòlar?
Resposta: Per canviar un dòlar, necessitaries 4 monedes d'un quart de dòlar o 10 monedes de 10 centaus o 20 monedes de 5 centaus o 100 monedes d'un centau o una combinació de les anteriors per poder canviar-les per un dòlar. La quantitat més gran de diners en monedes sense poder canviar un dòlar seria 1,19 dòlars. Si tens 3 monedes d'un quart de dòlar, 4 monedes de 10 centaus i 4 monedes d'un centau tindries 1,19 dòlars, però no podries canviar-les exactament per un dòlar.
Pregunta: Separa els programes següents segons siguin dibuixos animats per a nens o per a adults:
American Dad
Bluey
Family Guy
Futurama
La patrulla canina
Ladybug
PJ Mask
Pocoyó
South Park
Resposta: Dibuixos animats per a nens: Ladybug, La patrulla canina, Bluey, Pocoyó, PJ Mask.
Dibuixos animats per a adults: Futurama, Family Guy, American Dad, South Park.
Pregunta: Per què les persones necessiten tenir amics?
Resposta: Tenir amics pot semblar senzill per a molts. Per a altres persones, potser no té cap sentit. Tenir algú al teu costat i que et doni calma. Alguns diran que no els cal un amic, perquè ja tenen una parella. Tanmateix, la teva parella també hauria de ser el teu amic o amiga. Un amic sempre et farà costat, no et jutjarà i et dirà el que fas malament. I per a algunes persones, és necessari tenir algú així.
Pregunta: Crea'm un menú per un sopar de festa que inclogui patates, cirerols, salmó i nata que tinc, que està a punt de caducar. El menú hauria de tenir tres plats i postres, i no hauria d'incloure ous per l'actual escassetat d'ous. Descriu l'ordre en el qual se serviria cadascun dels plats.
Resposta: El primer plat pot ser un aperitiu, per al qual pots preparar pa de pagès per fer servir els cirerols. A continuació, com a segon, serveix una sopa de patates i porro, amb què utilitzaràs les patates i la nata. Com a plat principal, fes salmó amb una salsa d'anet, que també està feta amb nata. Per postres serviràs un sorbet sense ous. Aquest és un plat sense ous que utilitzarà tots els teus ingredients.
Pregunta: Digues diverses formes de descriure la forma canviant de la lluna.
Resposta: Hi ha diverses formes amb les quals descriure les diferents fases de la lluna. Quan sembla que la lluna augmenta de mida, es diu que està "creixent", i quan redueix la mida està "decreixent". Hi ha múltiples llunes plenes diferents, en funció de quantes n'hi ha en un mes i la mida de la lluna al cel, i quan no hi ha lluna, pel fet que l'ombra de la terra cobreix la superfície es diu que hi ha "lluna nova".
Pregunta: Com s'anomena quan un riu cau per un penya-segat i crea una espècie de cortina d'aigua?
Resposta: Una cascada.
Pregunta: De la llista següent, digues si aquests animals són reals o ficticis: unicorn, alpaca, cangur rata, lleó alat, centaure, calamar colossal.
Resposta: Els unicorns, els lleons alats i els centaures són animals ficticis, mentre que les alpaques, els cangurs rata i els calamars colossals són animals reals.
Pregunta: D'on venen els extraterrestres?
Resposta: espai la frontera final o és?
Pregunta: Què és un conducte de dades?
Resposta: Un conducte de dades és un mitjà per moure dades des de la font de dades fins al destí. Durant el trajecte, les dades es transformen i s'enriqueixen, arribant a un estat més net, més organitzat. Com a resultat, les organitzacions poden emprar aquestes dades per aconseguir els resultats desitjats.
Pregunta: Com podria decorar la paret de la sala d'estar? Em pots donar alguns consells i idees?
Resposta: En primer lloc, has de pensar quin tipus d'estil vols donar a la sala d'estar en general. Això dictarà com hauries de decorar la paret de la sala. Si tens un objecte important, com ara una planta gran, en algun lloc de la sala d'estar, dissenya la paret en aquest sentit. Pots decorar una paret de la sala d'estar amb molt més que un quadre, tot i que fer que un quadre o un altre objecte artístic sigui el focus central no és necessàriament una mala idea. Pensa en emprar múltiples objectes artístics com escultures, miralls, rellotges, prestatges flotants i colors brillants i vius.

Fes uns quants esbossos en paper o utilitza un programa informàtic abans de començar a fer-te una idea general sobre què vols fer a la paret. I el més important, diverteix-te.
Pregunta: Per què em fa mal a l'esquena?
Resposta: Hi ha diverses raons per les quals et pot fer mal l'esquena. En general, el problema no comença a l'esquena mateixa, sinó que està relacionat amb un grup de músculs. Per solucionar el problema, comprova primer els peus i ves pujant fins a les espatlles i el coll. Si les espatlles o el coll estan tensos, això afectarà els músculs de l'espatlla. Tingues en compte també les sabates que portes, el teu pes, la força dels genolls i la força central.
Pregunta: Amb quina rapidesa puc tractar un mal de cap?
Resposta: El mal de cap ocasional és molt empipador i crea més malestar que preocupació. Per alleugerir ràpidament un mal de cap, procura que l'espai estigui ben ventilat, beu un parell de gots d'aigua freda, pren una mica de cafeïna com ara cafè o un refresc de cola, mira fixament alguna cosa verda com una planta durant deu minuts i tanca els ulls o estira't durant uns deu minuts. També pots girar el cap d'esquerra a dreta, de dreta a esquerra, i després cap amunt, fins que sospiris o badallis.
Pregunta: Quines comprovacions s'han de fer quan falla un conducte de dades?
Resposta: Generalment, els conductes de dades tenen fonts, transformacions i objectius. En primer lloc, comprova si hi ha errors a les fonts. En segon lloc, comprova si hi ha errors a les transformacions construïdes al conducte. En tercer lloc, comprova si hi ha errors als objectius. Per acabar, mira si hi ha errors a la infraestructura subjacent del conducte com els sistemes de xarxa, l'autenticació i la memòria.
Pregunta: Quin tipus de gelatina va millor per fer un entrepà de mantega de cacauet i gelatina?
Resposta: La millor és la de maduixa. La de raïm és acceptable. La de menta fa estrany.
Pregunta: Per què als humans els agraden els gossos?
Resposta: Als humans els agraden els gossos perquè els fan sentir bé. Quan un humà acaricia un gos, els nivells d'oxitocina augmenten a les dues espècies, la qual cosa fa que se sentin emocionalment més propers. Aquests nivells d'apropament fa que vulguem acariciar-los més, i el gos també vulgui que el toquin més. Això augmenta els sentiments d'apropament i connexió i, al mateix temps, s'entra en un bucle de resposta emocional i biològica.
Pregunta: Quins dels següents són gasos nobles: heli, sodi, neó, oxigen, argó, hidrogen, calci, magnesi, liti, bor, criptó, nitrogen, xenó, alumini, radó.
Resposta: Els gasos nobles són: heli, neó, argó, criptó, xenó, radó.
Pregunta: Què és un espai d'oficina?
Resposta: Un espai d'oficina és una sala o un grup de sales d'un edifici que una empresa o entitat pot comprar o llogar per activitats com ara activitats comercials. Cada espai d'oficina pot ser una zona de treball per a una única persona amb un telèfon, ordinador, auriculars, teclat i ratolí. Aquests articles d'espai d'oficina s'empren per treballar amb altres treballadors. Els espais d'oficina també poden convertir-se en espai d'emmagatzemament o també altres espais de col·laboració de grup.
Pregunta: Què són les xarxes socials?
Resposta: Les xarxes socials són múltiples serveis que tenen com a objectiu connectar individus i organitzacions, per crear un teixit per compartir informació. La informació compartida poden ser vídeos, imatges, música, pensaments, opinions o moltes altres coses que poden compartir-se en públic o en privat. La intenció és permetre que tot el món sigui un contribuent, donar als usuaris la capacitat de connectar-se i seguir les persones que vulguin, i proporcionar una àmplia xarxa d'informació i connexions.
Pregunta: Dona'm una llista de coses per habilitar un equip de suport amb virtuts tècniques.
Resposta: 1) Organitzar una reunió diària que es converteixi en una plataforma perquè la gent parli sobre els reptes i dificultats. Aquesta plataforma serà una font important de pluja d'idees tècniques. Permet a la gent amb competències tècniques guiar la persona que busca ajuda. Al mateix temps, permet que tothom pugui familiaritzar-se amb un problema i la seva solució, malgrat que no l'hagin patit encara. Culturalment, hauria de ser una zona sense prejudicis. Hauria d'eliminar les inhibicions per tractar els reptes.

2) Establir una cadència (setmanal, bisetmanal, mensual) per a membres d'un equip per tal que puguin parlar dels seus problemes amb clients més importants. Han de cobrir la declaració del problema, el símptoma, l'avaluació / diagnòstic del problema, i formes de resoldre'l. L'últim punt sobre formes de resoldre el problema és clau, ja que permet que els altres incorporin opcions efectives a la caixa d'eines de resolució de problemes.

3) Col·laborar amb administradors de productes per determinar una cadència d'habilitació més ampla pel que fa a productes.

4) Crear projectes de mentoria on els membres menys experts puguin acompanyar els membres més experts en les trucades a clients i adquirir aptituds tècniques, així com aptituds de comunicació només estant al costat del mentor. Al mateix temps, els membres més experts haurien d'acompanyar els membres menys experts quan truquin als clients per explicar-los què cal millorar en la comunicació.
Pregunta: Què és un compte de pèrdues i guanys?
Resposta: Un compte de pèrdues i guanys mostra els diners que ha guanyat una empresa venent productes i serveis, menys els diners gastats en productes, serveis i despeses generals.
Pregunta: Escriu-me un poema sobre dades.
Resposta: En un riu de codis que flueix,
les dades ballen, els secrets s'esvaeixen.
1 i 0, una dansa electrònica,
que teixeix històries dins la cibernètica.

Bits d'emocions, amor i rialles,
memòries desades en xarxes brillants.
És la dansa silenciosa de l'àmbit digital,
cada clic és un pas, cada fitxer, un relat.
Pregunta: Quin pot ser un mitjà de transport net, barat i eficient?
Resposta: Les bicicletes són una forma de transport neta perquè només utilitzen la potència del cos humà per funcionar, i generalment són més barates que altres mètodes de transport, com per exemple els cotxes, i poden guardar-se o estacionar-se fàcilment en espais reduïts. A més de tots aquests avantatges, fer servir una bicicleta com a transport té avantatges molt positius per a la salut: cremes calories durant el trajecte i fas exercici cardiovascular.
Pregunta: Digues quins dels següents són mamífers i quins són rèptils: gats, gossos, micos, balenes, tortugues, llangardaixos, cocodrils, serps.
Resposta: Els gats són mamífers.
Els gossos són mamífers.
Els micos són mamífers.
Les balenes són mamífers.
Les tortugues són rèptils.
Els llangardaixos són rèptils.
Els cocodrils són rèptils.
Les serps són rèptils.
Pregunta: Per què és important practicar esport?
Resposta: Practicar esport és molt important pel benestar i la salut. Ajuda a aclarir la ment. Si practiques esport milloraràs la salut. Quan fas esport crees endorfines i dopamina. T'ajudarà a dormir millor, tenir menys estrès i ser més feliç.
Pregunta: Com perdre pes de pressa?
Resposta: Parlant de forma general, la millor forma de perdre pes és crear un dèficit de calories. Això significa gastar o cremar més calories que les que consumeixes durant un dia. Cal tenir en compte que aquest no és l'únic factor i hi ha moltes altres variables, com el teu consum de macronutrients, si fas exercici i les al·lèrgies o malalties que tinguis. Aquesta és la raó per la qual sempre és important consultar-ho amb un professional mèdic.
Pregunta: Identifica l'ocell de la llista: terra, territ, terreny.
Resposta: Territ.
Pregunta: Dona'm algunes idees per la festa d'aniversari del meu fill.
Resposta: Hi ha diverses formes de planificar una festa d'aniversari divertida i atractiva per al teu fill. Per començar, seria útil tenir en compte els seus interessos. A partir d'aquí, pots establir aquest tema d'interès com un tema i planificar la festa al voltant d'això. Per exemple, posem que al teu fill li agraden molt els cotxes. En aquest cas, podries decorar el local o espai de la festa amb coses relacionades amb els cotxes, i fins i tot potser encarregar un pastís en forma de cotxe.
Pregunta: Quins ossos són els millors?
Resposta: Depèn de què vulguis dir amb "els millors". Si prefereixes ossos més petits, menys agressius, llavors els ossos negres són els millors. Si t'agraden els ossos grossos, ferotges, que viuen a les muntanyes, llavors els ossos grisos són els millors. Si t'agraden els ossos grossos, ferotges i que viuen en condicions àrtiques, llavors els polars són els millors ossos. Si els prefereixes afectuosos, un os de peluix és el millor.
Pregunta: Com decideixes quina feina escollir?
Resposta: Si tens la sort de poder escollir entre moltes feines, escull una en què tinguis traça i t'apassioni. Escull una empresa que et doni l'oportunitat de créixer professionalment, amb un cap que t'agradi i amb qui et comuniquis bé. Escull una empresa que tingui una perspectiva de negocis prometedora. Escull una empresa on t'agradi la gent i la cultura. Assegura't de preguntar si es requereix treball en persona, per saber si cal viure prop de l'oficina.
Pregunta: Hauria d'acariciar el ventre d'un gat que està panxa enlaire?
Resposta: Depèn del gat. A alguns gats els agrada que els freguin la panxa i deixaran que ho facis. Altres potser no ho apreciaran tant i aquesta posició pot ser una trampa perquè et mosseguin i et colpegin la mà.
Pregunta: Per què els pilots de f1 guanyen tants diners?
Resposta: Pel factor de risc i la popularitat d'aquest esport.
Pregunta: Què és un globus?
Resposta: Un globus és una bossa flexible de làtex que es pot inflar amb gas o líquid. Si vols que un globus floti, el pots inflar amb heli. També es pot omplir amb un líquid com aigua per fer que sigui un globus d'aigua. Altres tipus de globus són globus d'aire calent plens de gas inflamable que pugen milers de metres cap al cel i poden transportar gent, o globus meteorològics que floten a l'atmosfera per mesurar diferents models meteorològics.
Pregunta: Quantes culleradetes caben en una cullerada?
Resposta: Tres culleradetes equivalen a una cullerada.
Pregunta: És una bona situació ser un dev?
Resposta: Saps, per a mi no crec que hi hagi una situació bona o dolenta. Si hagués de resumir la meva vida, per ser sincer, es tracta molt més de conèixer gent. La gent que m'ha contactat, potser quan jo no podia, quan era sol a casa. I és força curiós dir-te que la sort, les trobades, forgen un destí. Perquè quan t'agrada alguna cosa, quan t'agrada alguna cosa ben feta, un bon gest, de vegades no pots trobar l'interlocutor davant, podríem dir-ne el mirall que t'ajuda a moure't cap endavant. Aquest no és el meu cas, perquè com deia, jo, per contra, podia: i dic gràcies a la vida, dic gràcies a ella, canto la vida, ballo la vida. Soc tot amor i, al final, quan molta gent actualment em diu: "Però com t'ho fas per tenir aquesta humanitat? ". Bé, els responc de forma molt simple, els dic que aquest gust per l'amor, aquest gust m'ha empès a fer una construcció mecànica, però demà qui sap? Potser simplement posar-me al servei de la comunitat, donar, el regal d'un mateix.
Pregunta: Classifica cadascun dels mots següents en funció de si és beguda o menjar: cafè, poma, aigua, refresc, plàtan, pinya, xampany.
Resposta: Cafè: Beguda
Poma: Menjar
Aigua: Beguda
Refresc: Beguda
Plàtan: Menjar
Pinya: Menjar
Xampany: Beguda
Pregunta: Com mantinc un ganivet de cuina esmolat?
Resposta: Hi ha moltes coses que pots fer per mantenir esmolats els ganivets de cuina. Aquí en tens uns quants per començar. És important rentar i assecar els ganivets després d'utilitzar-los, evitar col·locar-los al rentaplats, ja que això pot fer que s'esmussin; quan estigui net, pots protegir el ganivet amb una funda quan el desis en un calaix o pots posar la fulla en un suport per ganivets. Això evitarà que la vora esmolada colpegi altres objectes i faci osques a la fulla. Algunes persones fan servir eines esmoladores després de cada ús per eliminar la petita rebava que s'acumula amb l'ús i mantenir la fulla recta.
Pregunta: Com ser humà?
Resposta: S'han de tenir sentiments i preocupar-se pels altres humans.
Pregunta: Quina és la diferència entre una fruita i una verdura?
Resposta: Les fruites contenen llavors i habitualment creixen a partir de la part florida d'una planta, mentre que les verdures són una planta o part d'una planta comestible.
Pregunta: Les hienes tacades riuen de debò?
Resposta: Les hienes tacades tenen dues vocalitzacions principals: un crit i un cloqueig. Sovint es diu que el cloqueig sembla com si la hiena estigués rient, però no és cap rialla en realitat.
Pregunta: Quina és la recomanació actual per una dieta saludable?
Resposta: La guia actual per menjar una dieta saludable consisteix a menjar aliments saludables d'una forma equilibrada. La major part de l'alimentació hauria de consistir en una combinació de fruites i verdures, tenint en compte que les patates no compten com a verdura, ja que tenen un efecte negatiu en el sucre de la sang. Una quarta part de l'alimentació hauria de consistir en cereals integrals, com ara blat integral, quinoa, civada, arròs integral i coses fetes amb aquests productes, com pa i pasta de farina integral. L'altra quarta part de l'alimentació hauria de consistir en proteïnes com peix, aviram, mongetes i fruits secs. Hauries de limitar la carn vermella i evitar la carn processada com el bacó i les salsitxes. Hauries de cuinar o condimentar el menjar amb olis de planta saludables, com oli d'oliva o oli de gira-sol i evitar olis parcialment hidrogenats que continguin greixos hidrogenats. Has de beure aigua, cafè o te, evitar les begudes amb alt contingut de sucre i limitar el suc de fruita a només un got petit cada dia.
Pregunta: Classifica cadascun dels mots següents segons sigui un tubercle o una fruita: mandioca, nyam, maduixa, pastanaga, patata, plàtan, nabiu, moniato, llimona dolça.
Resposta: Tubercle: mandioca, nyam, pastanaga, patata, moniato
Fruita: maduixa, plàtan, nabiu, llimona dolça.
Pregunta: Quins usos pot tenir la cera?
Resposta: Es pot fer servir per enganxar objectes, cobrir ferides, netejar taques, suavitzar sabates que produeixen picor i com a suport per enganxar coses.
Pregunta: Quin percentatge del món és esquerrà?
Resposta: S'estima que aproximadament un deu per cent de la població mundial és esquerrana.
Pregunta: Com transmeten les dades els cables de fibra òptica?
Resposta: Amb la llum.
Pregunta: Quin mamífer terrestre té la millor oïda?
Resposta: Els ratpenats tenen la millor oïda entre els mamífers terrestres.